Με τι κρασί θα συνδυάσουμε το Petit Camembert au lait cru; - www.olivemagazine.gr\nΑπό: Ανδρέας Ανδρουλιδάκης | 27.12.2019 | Κρασί\nΠαραγωγός: Fromagerie Gillot\nΕμβληματικό γαλλικό τυρί, το Camembert παρασκευάστηκε για πρώτη φορά στο ομώνυμο χωριό της Νορμανδίας, λίγο μετά τη Γαλλική Επανάσταση, με βάση τη συνταγή του Brie. Σήμερα, όμως, τυριά με την ίδια ονομασία παράγονται σε πολλές ακόμα χώρες και περιοχές. Θεωρητικά, πρόκειται για ένα μαλακό τυρί από μερικώς αποβουτυρωμένο αγελαδινό γάλα, με «ανθισμένη» επιδερμίδα, που δημιουργείται από την επίδραση του μύκητα Penicillium candidum. Κατά κανόνα κυκλοφορεί σε μορφή στρογγυλών «δίσκων» με διάμετρο περίπου 10 εκατοστά και βάρος 250 γραμμάρια. Θεωρητικά πάντα, γιατί επισήμως προδιαγραφές και μάλιστα πολύ αυστηρές τόσο σε σχέση με τη ράτσα και την εκτροφή των ζώων όσο και σε σχέση με τη διαδικασία παραγωγής και ωρίμανσης, διαθέτει μόνο η Προστατευόμενη Ονομασία Προέλευσης Camembert de Normandie AOP, η οποία προβλέπει και τη χρήση αποκλειστικά απαστερίωτου γάλακτος. Εξαιτίας αυτής της αυστηρότητας, η συντριπτική πλειοψηφία των παραγωγών της Νορμανδίας επέλεξαν να βρίσκονται εκτός Ονομασίας Προέλευσης χρησιμοποιώντας την ένδειξη «Fabriqué en Normandie» για να δηλώσουν την προέλευση του προϊόντος τους. Από απαστερίωτο γάλα και από έναν πολύ καλό παραγωγό της Νορμανδίας, που κινείται εκτός προδιαγραφών της Ονομασίας Προέλευσης, λόγω… μεγέθους -το Petit Camembert ζυγίζει 150 γραμμάρια αντί για 250- το τυρί που διαλέξαμε διαθέτει όλα τα τυπικά γνωρίσματα ενός αυθεντικού Camembert. Λευκή, σχετικά λεπτή και ελαστική επιδερμίδα, με διάσπαρτα πορτοκαλί στίγματα, μάζα μαλακή, χωρίς να γίνεται κρεμώδης, στο χρώμα του ελεφαντόδοντου, με λίγες ακανόνιστες οπές, αρώματα χαρακτηριστικά, σχεδόν διαπεραστικά και γεύση πυκνή, πλούσια, με μια λεπτή οξύτητα να σπάει τη λιπαρότητα.\nSherry Amontillado Olvidado, Sanchez Romate Hermanos\nΟίνος Λευκός Ξηρός Ενισχυμένος\nΗ πολύ ισχυρή προσωπικότητά του τυριού μάς οδηγεί σε τολμηρούς οινικούς συνδυασμούς που ξεφεύγουν -λίγο ή περισσότερο- από την πεπατημένη. Δοκιμάζουμε πρώτα ένα Amontillado, αυτό τον ιδιαίτερο τύπο Sherry (ή Jerez ή Xéres, όπως προτιμάτε), που ακροβατεί ανάμεσα στη λεπτότητα του Fino και το πάχος του Oloroso. Αλλά όχι οποιοδήποτε Amontillado! Το Olvidado προέρχεται από πέντε χιλιόλιτρα βαρέλια, που έμειναν «ξεχασμένα» για πολλά χρόνια στα κελάρια του οίκου και εμφιαλώθηκαν πρόσφατα, χωρίς φιλτράρισμα. Το χρώμα του παίζει στους τόνους του παλιού κεχριμπαριού, ενώ στο εξελιγμένο αρωματικό μπουκέτο ξεχωρίζουν περάσματα καβουρδισμένων αμυγδάλων και φουντουκιών, ζαχαρωμένων φρούτων και κανέλας, μαζί με μια αύρα από βερνίκι παλιών επίπλων. Πυκνό και γεμάτο στο στόμα, με ίχνη πτητικής οξύτητας, που δημιουργούν μια αίσθηση φρεσκάδας, αρμονικό, πολύπλοκο, με πολύ μακρύ τελείωμα. Η έντασή του ισορροπεί, χωρίς να εξουδετερώνει, το τυρί.\nΓαία «S» 2018, Γαία Οινοποιητική\nΜε αναφορές στα Super Tuscans, καθώς το «S» μπορεί να υποθέσει κανείς ότι προέρχεται από το Super Νεμέα, οι άνθρωποι πίσω από το Κτήμα Γαία, ο Γιάννης Παρασκευόπουλος και ο Λέων Καράτσαλος, παντρεύουν το Αγιωργίτικο με το κοσμοπολίτικο Syrah. Και οι δύο ποικιλίες καλλιεργούνται στον αμπελώνα του Κτήματος στο Κούτσι της Νεμέας. Το κρασί έρχεται στο ποτήρι με πυκνό, σχεδόν συμπαγές, σκούρο κόκκινο χρώμα και άφθονες ιώδεις ανταύγειες. Στη μύτη τα ευγενικά αρώματα του ξύλου παντρεύονται με νότες μαύρου κερασιού, βιολέτας, πιπεριού, βουτύρου και ελιάς. Θερμό στο στόμα, άλλωστε το 15% αλκοόλης δεν κρύβεται, με πολύ καλό φρούτο, τανίνες χωρίς αιχμές και αρκετή οξύτητα, ώστε να δημιουργείται ένα ισορροπημένο σύνολο με μακρύ τελείωμα. Από το πάντρεμα με το τυρί μάλλον βγαίνει ελαφρά κερδισμένο το «S», καθώς τονίζονται τα αρώματά του και αμβλύνονται οι όποιες νεανικές αιχμές του.\nΒρήκαμε το τυρί στο κατάστημα Provence deli.\nCamembert, Wine pairing, Κρασί-τυρί


Με περίπατο στο φάιναλ-φορ - Forza Online News\nΡεπορτάζ 24 Απριλίου 2021\tαπο By Forza\nTην πρόκρισή της στο Final-4 του φετινού κυπέλλου Ελλάδας πανηγύρισε η γυναικεία ομάδα χάντμπολ του ΠΑΟΚ, που επικράτησε του Πανοράματος στη Μίκρα με 31-16 (16-7 ημίχρονο) σε νοκ άουτ ματς για την προημιτελική φάση του θεσμού.\nΟ Δικέφαλος, δικαιολογώντας απόλυτα τον τίτλο του φαβορί, και με τον Δ. Πελεκίδη να μοιράζει σε ένα ακόμη παιχνίδι το χρόνο συμμετοχής στις αθλήτριές του, πήρε από νωρίς το προβάδισμα (6-4). Κράτησε τον έλεγχο του αγώνα, άνοιξε σταδιακά τη διαφορά στο +5 (11-6) για να πάει τελικά προηγούμενος στα αποδυτήρια με 17-8.\nΣτο δεύτερο ημίχρονο οι “ασπρόμαυρες”, διαχειριζόμενες σωστά την κατάσταση, διατήρησαν το προβάδισμα 9 γκολ (21-12), ενώ στη συνέχεια εκτόξευσαν τη διαφορά στο +14 (30-16), παίρνοντας τελικά τη νίκη με 31-16.\nΣτο Final-4 που θα διεξαχθεί την εβδομάδα μετά το Πάσχα, ο ΠΑΟΚ θα αντιμετωπίσει στον ημιτελικό τη Νέα Ιωνία, η οποία πέρασε άνευ αγώνα, αφού ο Αθηναϊκός αποσύρθηκε από την διοργάνωση.\nΤο άλλο ζευγάρι θα είναι αυτό ανάμεσα στη Βέροια και την Αναγέννηση Άρτας.\nΜαργαρίτης the end\n«Γιατί πήγαμε στο Πόρτο…» Mιλά στη FORZA ο ατζέντης του Ζαμπά\nΆλλο ένα… εναέριο γκολ Ολιβέιρα (video)


Η πορεία υποβολής των φετινών φορολογικών δηλώσεων δείχνει σαφώς ότι οδηγούμαστε σε παράταση της προθεσμίας υποβολής από το τέλος Ιουνίου ίσως μέχρι και τα μέσα Ιουλίου\nΣτο Ισραήλ βρίσκεται από την Τρίτη (16/06) ο Κυριάκος Μητσοτάκης, συνοδευόμενος από τη σύζυγό του Μαρέβα Γκραμπόφσκι. Ο πρωθυπουργός και η σύζυγός του έτυχαν θερμής υποδοχής κατά την άφιξή τους, ενώ η νέα κανονικότητα που έφερε η πανδημία του κορωνοϊού επιβάλλει και νέες συνήθειες, γι’ αυτό αμφότεροι προσγειώθηκαν στο Ισραήλ φορώντας μάσκες.\nΗ επίσκεψη του Έλληνα πρωθυπουργού σηματοδοτεί τις προσπάθειες της χώρας για την διπλωματική θωράκισή της, μέσω της εδραίωσης συμμαχιών σε περιφερειακό επίπεδο, για την αντιμετώπιση της τουρκικής προκλητικότητας.\nΠροφυλακιστέα κρίθηκε η 35χρονη γυναίκα που κατηγορείται για την επίθεση με βιτριόλι σε βάρος της 34χρονης Ιωάννας, στις 20 Μαΐου στην Καλλιθέα. Σύμφωνα με πληροφορίες η 35χρονη δεν είπε τίποτα στον ανακριτή και τήρησε το δικαίωμα της σιωπής.Η κατηγορουμένη αντιμετωπίζει το πλημμέλημα της απείθειας αλλά και το κακούργημα της απόπειρας ανθρωποκτονίας από πρόθεση σε ήρεμη ψυχική κατάσταση.\nΗ ΤΡΑΙΝΟΣΕ Α.Ε., σε συνέχεια της σταδιακής επαναφοράς των δρομολογίων της, μετά τη χαλάρωση των περιορισμών στις μετακινήσεις, ανακοινώνει την επανέναρξη επιπλέον αμαξοστοιχιών στο δίκτυό της. Ιδιαίτερα αυξημένη παρέμεινε την Τρίτη η κίνηση των αυτοκινήτων στο συνοριακό φυλάκιο του Προμαχώνα, δεύτερη μέρα της ελεύθερης μετακίνησης τουριστών και επισκεπτών από τη Βουλγαρία και τη Ρουμανία.\nPrevious: ΤΑΧΥΔΡΟΜΕΙΟ ΓΙΑ ΤΗΝ ΤΕΤΑΡΤΗ 17 ΙΟΥΝΙΟΥ 2020\nNext: ΚΛΙΜΑΚΙΑ ΕΛΕΓΧΟΥ ΣΤΗΝ ΠΕΣ ΓΙΑ ΤΗΝ ΤΗΡΗΣΗ ΤΩΝ ΜΕΤΡΩΝ ΠΡΟΣ ΑΠΟΦΥΓΗ ΕΞΑΠΛΩΣΗΣ ΤΟΥ ΚΟΡΩΝΟΪΟΥ


Νιώθεις αγύμναστος; Πόσο γρήγορα σταματάς να είσαι fit, χωρίς άσκηση;\nΒρίσκεστε εδώ: Αρχική » Fitness » Πόσο γρήγορα χάνεις τη φόρμα σου, όταν σταματάς τη γυμναστική;\nΔημοσιεύτηκε στις: 26 Ιαν - 20:45\nΜήπως νιώθεις αγύμναστος; Αισθάνεσαι πως έχεις αρχίσει να χάνεις τη φόρμα σου και να είσαι fit; Πόσο καιρό έχεις να γυμναστείς;\nΑν έχεις να πατήσεις πολύ καιρό το πόδι σου στο γυμναστήριο, είναι λογικό να νιώθεις αγύμναστος. Εντάξει, καταλαβαίνω πως θες ένα μικρό διάλειμμα, όμως μήπως με αυτόν τον τρόπο συμβάλλεις στο να χάσεις τη φόρμα σου;\nΑυτά είναι τα tips για να ‘χεις πάντα όρεξη για γυμναστική!\nΑν, λοιπόν, σταματάς τη γυμναστική, μέσα σε πόσο χρονικό διάστημα μπορεί να χάσεις τη φόρμα σου;\nΗ απάντηση που περιμένεις εξαρτάται από το πόσο καιρό απέχεις από τη γυμναστική και από τη φυσική σου κατάσταση πριν τη σταματήσεις.\nΌταν γυμνάζεσαι συχνά και τακτικά, για παράδειγμα τουλάχιστον 4 φορές την εβδομάδα και για πάνω από ένα χρόνο, τότε είναι πιο εύκολο το να ξαναβρείς τη φυσική σου κατάσταση μετά από μια παύση από τη γυμναστική. Αυτό συμβαίνει, γιατί το σώμα σου “θυμάται” τη σωματική άσκηση που κάνεις τόσο καιρό και επανέρχεται πιο εύκολα. Φυσικά όσο λιγότερο σταματάς τη γυμναστική, τόσο το καλύτερο για την υγεία και το σώμα σου.\nΤι επιπτώσεις έχεις;\nΤι συνέπειες έχει αυτή η αποχή σου από τη σωματική άσκηση;\nΗ έλλειψη γυμναστικής μπορεί να οδηγήσει στη μείωση της μυϊκής σου δύναμης. Οι διαφορές είναι εμφανείς στις 2 εβδομάδες αποχής από τη γυμναστική, αφού οι μυϊκές ίνες αρχίζουν να διαφοροποιούνται. Φυσικά στους αθλητές οι διαφορές δεν είναι τόσο έντονες, όσο σ’ εσένα που πήγαινες απλά μερικές φορές τη βδομάδα στο γυμναστήριο.\nΩστόσο, η αντοχή σου ελαττώνεται πιο γρήγορα από τη μυϊκή σου δύναμη. Μελέτες έχουν δείξει ότι τα ένζυμα του αίματος που σχετίζονται με την επίδοση αντοχής μπορούν να μειωθούν αισθητά, ακόμα και κατά 50%, όταν έχεις πολύ καιρό να ασκηθείς. Αυτός είναι, άλλωστε, και ο λόγος που σου είναι πιο δύσκολο να επανέλθεις στην προπόνηση μετά από μία παύση και που νιώθεις αγύμναστος.\nΦυσικά, η ηλικία είναι ένας άλλος σημαντικός παράγοντας που παίζει ρόλο. Όταν η παύση είναι μεγάλη και διαρκεί πολλούς μήνες οι μεγαλύτεροι σε ηλικία, και κυρίως οι ηλικιωμένοι, χάνουν πολύ πιο γρήγορα τη δύναμή τους από τους νεότερους.\nΚαλό θα ήταν, λοιπόν, όταν σταματάς για ένα διάστημα την άθλησή σου, αυτό να μην ξεπερνάει τις 10-12 μέρες, προκειμένου να επανέλθεις πιο γρήγορα στο πρόγραμμα γυμναστικής σου και να μην χάσεις εντελώς τη φόρμα σου!


ΕΔΩ ΚΑΙ ΤΩΡΑ ΜΕΘ ΚΑΙ ΨΥΧΙΑΤΡΙΚΗ ΚΛΙΝΙΚΗ ΕΛΕΟΣ ΠΙΑ !!! ΤΙ ΑΠΑΝΤΑ Ο ΒΟΥΛΕΥΤΗΣ ΚΑΙ ΟΙ ΠΑΡΑΓΟΝΤΕΣ ΠΟΙΟΙ ΤΟ ΣΑΜΠΟΤΑΡΟΥΝ – Voutospress Kefalonia\nΣτο προαύλιο του Νοσοκομείου Διαμαρτυρία Σωματείου εργαζομένων Νοσοκομείου -Απαιτούν την άμεση λειτουργία της ψυχιατρικής κλινικής στην πτέρυγα Βεργωτή [εικόνες +βίντεο]\nΣυγκέντρωση διαμαρτυρίας και δίωρη στάση εργασίας πραγματοποίησε το Σωματείο εργαζομένων του Γενικού Νοσοκομείου Κεφαλονιάς το πρωί της Δευτέρας 5 Οκτωβρίου.\nΜιλώντας προς τους συγκεντρωμένους και τα τοπικά ΜΜΕ ο πρόεδρος του Σωματείου Κώστας Τσιμάρας τόνισε την ανάγκη επαναλειτουργίας της ψυχιατρικής κλινικής στην πτέρυγα Βεργωτή, αναφερόμενος στην αυτοκτονία ψυχικά ασθενή από το 2ο όροφο της παθολογικής κλινικής, που φιλοξενεί προς ώρας τους ψυχικά ασθενείς. Στηλίτευσε το γεγονός ότι καταλογίστηκαν ευθύνες για την αυτοκτονία αυτή σε 4 νοσηλεύτριες που όμως δεν τους αναλογούν.\nΣυνεχίζοντας απαίτησε ανθρώπινες και αξιοπρεπείς συνθήκες εργασίας στην πτέρυγα νοσηλείας κρουσμάτων κορωνοϊού μέχρι να μεταφερθούν στα νοσοκομεία αναφοράς. Επαρκή μέσα ατομικής προστασίας και ασφάλειας του προσωπικού.\nΚλείνοντας τόνισε την ανάγκη κάλυψης όλων των οργανικών θέσεων με μόνιμο προσωπικό και την μονιμοποίηση των εργαζομένων του επικουρικού προσωπικού που καλύπτουν πάγιες και διαρκείς ανάγκες.\nΔΕΙΤΕ ΤΟ VIDEO ΜΕ ΔΗΛΩΣΕΙΣ\nΣτο ίδιο μήκος κύματος ο πρόεδρος του ΕΚΚΙ Γιώργος Γαβρίλης, δήλωσε την αμέριστη στήριξη στα αιτήματα του Σωματείου, καταφέρθηκε κατά της Διοίκησης του νοσοκομείου και συνολικά της κυβερνητικής πολιτικής.\nΤέλος, ο πρόεδρος της ΝΕ ΑΔΕΔΥ Κεφαλονιάς και Ιθάκης Δημήτρης Μαντζουράτος, αναφερόμενος στο τραγικό γεγονός της αυτοκτονίας, τόνισε πως οι ευθύνες βαραίνουν την Διοίκηση του νοσοκομείου και την κυβέρνηση, που με την πολιτική της στοχεύει τον κόσμο της εργασίας. Κάλεσε, κλείνοντας, όλους τους εργαζόμενους να πλαισιώσουν τον αγώνα των σωματείων σε όλα τα επίπεδα.\nΤο φωτορεπορτάζ είναι του Νάσου Αθανασίου\n(Λίστα)Αναλυτικά η κατανομή των νέων κρουσμάτων κορωνοϊού ανά περιοχή Aπό τα 1.608 νέα κρούσματα που…\nΘετικό βρέθηκε σήμερα ένα ακόμη δείγμα από τους ελέγχους που διενεργήθηκαν από το Νοσοκομείο Αργοστολίου,…


Απολαύστε πλούσιους, εορταστικούς μπουφέδες στα ξενοδοχεία της Louis Hotels - Taste and Hospitality\nΚαιρός λοιπόν για ξεκούραση, μικρές αποδράσεις και οικογενειακές στιγμές. Σταθερή στις παραδόσεις, η Louis Hotels ετοίμασε για εσάς τα καλύτερα πακέτα διαμονής. Τα ξενοδοχεία της εταιρείας έχουν ήδη βάλει τα ανοιξιάτικα τους και αναμένουν τους επισκέπτες για τις πιο ευχάριστες πασχαλινές διακοπές!\nΤο γνωστό για τη ζεστή του φιλοξενία Louis Paphos Breeze ετοίμασε ένα πλήρες πακέτο που περιλαμβάνει παραδοσιακή σούπα τα μεσάνυχτα αμέσως μετά το «Χριστός Ανέστη», καθώς και πλούσιους μπουφέδες το μεσημέρι της Κυριακής και της Δευτέρας του Πάσχα, με άφθονες γεύσεις από τοπικά εδέσματα. Το οικογενειακό, τεσσάρων αστέρων ξενοδοχείο Louis Phaethon Beach στην Πάφο θα σερβίρει παραδοσιακή μαγειρίτσα το βράδυ της Ανάστασης, ενώ την Κυριακή του Πάσχα θα προσφέρει πλούσιους μπουφέδες.\nΟι επιλογές δεν σταματούν εδώ, καθώς την Κυριακή του Πάσχα στο οικογενειακό ξενοδοχείο Louis Imperial Beach στην Πάφο το πασχαλινό γεύμα θα συνοδεύεται από παραδοσιακούς ελληνικούς και κυπριακούς χορούς, ενώ στο Louis Ledra Beach στην Πάφο οι επισκέπτες θα έχουν την ευκαιρία να απολαύσουν λαχταριστά εορταστικά εδέσματα.\nΤο Louis St. Elias Resort θα υποδεχθεί τους επισκέπτες του στον Πρωταρά με παραδοσιακή σούπα μετά την πρώτη Ανάσταση, φλαούνες αλλά και κόκκινα αυγά για τσούγκρισμα!\nΤέλος αν σκέφτεστε ένα πιο ήσυχο Πάσχα με το ταίρι σας, στα πεντάστερα The Ivi Mare designed for adults στην Πάφο και The Royal Apollonia στη Λεμεσό οι επισκέπτες θα γιορτάσουν το μεσημέρι της Κυριακής του Πάσχα με τους πιο πλούσιους εορταστικούς μπουφέδες. Το The King Jason Paphos, που απευθύνεται αποκλειστικά σε ενήλικες, θα προσφέρει πασχαλινό γεύμα το μεσημέρι της Κυριακής, ενώ το δείπνο της ίδιας μέρας θα συνοδεύεται από ζωντανή μουσική.\nΑπολαύστε αξέχαστες γιορτινές στιγμές με τους αγαπημένους σας, εξασφαλίζοντας εκπτώσεις στις διαμονές σας στα ξενοδοχεία της Louis Hotels! Κάντε άμεσα τις κρατήσεις σας από την πλήρως ανανεωμένη ιστοσελίδα της Louis Hotels και με την δωρεάν εγγραφή σας στο νέο πρόγραμμα πιστότητας My LH Club και λάβετε επιπρόσθετη έκπτωση 5-10% μαζί με άλλα οφέλη!\nΛεμεσός: Παράγγελναν online φαγητό αλλά δεν πλήρωναν ποτέ – €33.288 η ζημιά!\nΈκκληση Υφυπουργού Τουρισμού Σάββα Περδίου προς ξενοδόχους\nTaste and Hospitality 18/03/2020 18/03/2020\nΠανδαιμόνιο στην Τουρκία: Lockdown χωρίς προειδοποίηση – (ΒΙΝΤΕΟ)\nLufthansa: 18.000 «άδειες» πτήσεις αυτό το χειμώνα για να διατηρηθούν τα δρομολόγια\nTaste and Hospitality 10/01/2022 10/01/2022